Cuneiform Tablet CCT 5 21a (BM 119410)
Cuneiform tablet, dated to the Old Assyrian Period (ca. 1950-1850 BC).
Genre: agreement (contract)
Transliteration:
a-šu-mì 30 ma-na KÙ.BABBAR ša pu-šu-ke-en₆ i-na a-lim{ki} i-ṣé-er ku-lu-ma-a-a i-šu-ú-ma KÙ.BABBAR a-na na-ru-qí-šu i-lu-ku-ni 10 ma-na KÙ.BABBAR qá-tí a-ḫa-ḫa DUMU.SAL pu-šu-ke-en₆ PUZUR₄-a-šùr ù bu-za-zu a-ḫu-ša il₅-qé-ú 10 ma-na KÙ.BABBAR qá-sú bu-za-zu DUMU pu-šu-ke-en₆ il₅-qé 10 ma-na KÙ.BABBAR qá-sú i-ku-pá-ša a-ḫu-šu il₅-qé a-na qá-ta-tí-šu-nu a-ḫa-ḫa bu-za-zu ù i-ku-pá-ša a-na ku-lu-ma-a ú me-er-e-šu ú-lá i-tù-ru šu-ma a-na 10 ma-na KÙ.BABBAR qá-tí-ša a-ḫa-ḫa a-na ku-lu-ma-a ta-tù-wa-ar PUZUR₄-a-šùr ù bu-za-zu ú-bu-bu-šu a-na KÙ.BABBAR-áp pu-šu-ke-en₆ lu a-na kà-ṣa-ru-tí-šu lu a-na a-wa-tim bu-za-zu a-ḫa-ḫa ù i-ku-pá-ša a-na mì-ma šu-um-šu ú-lá i-tù-ru ú ku-lu-ma-a a-na mì-ma šu-um-šu a-na ša pu-šu-ke-en₆ ú-lá i-tù-ar-šu-nu-tí